- Hindi News
- National
- आयुर्वेद को दिया लघु उद्योग का स्वरूप, गरीब आदिवासियों को मुफ्त बांटी लाखों की दवाएं, पूरे गांव म
आयुर्वेद को दिया लघु उद्योग का स्वरूप, गरीब आदिवासियों को मुफ्त बांटी लाखों की दवाएं, पूरे गांव में बनवाए शौचालय
बेसहारा महिलाओं को स्वरोजगार का सहारा
भास्कर संवाददाता बड़ौदा/श्योपुर
जीवन में हर कदम पर संघर्ष है। लेकिन मुसीबतों से हंसते-हंसते लड़ना और दूसरों को संबल प्रदान करना, यह अदद्भुत शक्ति ईश्वर ने शायद महिला को अधिक दी है।
दैनिक भास्कर आज बता रहा दो ऐसी महिलाओं की कहानी, जिन्होंने आदिवासी बहुल इलाकों में पुरानी रूढ़िवादी परंपराओं को तोड़कर न सिर्फ बेटे की तरह सभी संस्कार निभाए बल्कि आत्मनिर्भर बनकर अपने जैसी बेसहारा महिलाओं को भी संबल प्रदान किया। इन महिलाओं ने न सिर्फ लोगों को सहारा दिया, बल्कि अपनी मेहनत से दूसरी महिलाओं को सफल बनाने के साथ ही उनको अपने अधिकारों के प्रति जागरूक भी किया। आज वे लोगों के लिए आदर्श हैं।
घर-घर बनवा दिए शौचालय, ताकि महिलाएं रहें सुरक्षित
भैरी बाई नागर श्योपुर जनपद की ग्राम पंचायत अलापुरा की सरपंच हैं। गांव के सारी महिलाओं को खुले में शौच जाने से मुक्ति दिलाने के लिए 300 शौचालय बनवा दिए। 500 घरों की महिलाएं अब खुले में जाने की बजाय घरों में बने शौचालयों का उपयोग कर रहीं हैं। भैरी बाई सामान्य महिलाओं की तरह घर का काम करती हैं। इसके अलावा गांव की दशा सुधारने के लिए पूरा समय देती हैं। साल 2007 में भी सरपंच रहते हुए अपने गांव में कई विकास कार्य कराए। निर्मल गांव बनाने पर प्रशासन ने सम्मानित किया। साथ ही 5 हजार का नगद पुरस्कार भी दिया। फिर से सरपंच बनने के बाद गांव गांव में रपटा, नदी का घाट, स्कूल की बाउंड्रीवाल करा रहीं हैं। यही नहीं स्कूल में जाकर बच्चों की पढ़ाई की स्थिति का भी जायजा लेती रहती हैं।
जड़ी-बूटी उद्योग लगाया, 200 महिलाओं को बनाया आत्मनिर्भर
शहर के गांधी नगर जयश्री पैलेस के पीछे राजकुमारी चौहान का जीवन संघर्षों से भरा है। महज दो महीने की थी, तभी माता-पिता का साया सिर से उठ गया। बूआ-फूफा ने पाला। शादी हुई तो पति का निधन हो गया। लौटकर घर आ गईं। बूआ-फूफा का निधन हुआ तो उनके कोई संतान नहीं थी। तब राजकुमारी ने ही बेटे की तरह न सिर्फ अंतिम संस्कार किया बल्कि सभी परंपराएं निभाई। इसके बाद उन्होंने अपना लघु उद्योग शुरू किया है। राजकुमारी पिछले 4 साल में आदिवासी गांवों में जाकर बीमार महिलाओं को 1 लाख से ज्यादा की आयुर्वेद दवाएं भी मुफ्त में बांट चुकी हैं। इतना ही नहीं राजकुमारी अपने आयुर्वेद के लघु उद्योग से 250 गरीब युवक-युवतियों को जोड़कर रोजगार देने पर काम कर रहीं हैं। खास बात यह है कि पति के निधन के बाद राजकुमारी ने समाज सेवा का रास्ता चुन लिया। राजस्थान की एक संस्थान से जुड़ी। कन्या भ्रूण हत्या, बाल विवाह और महिला हिंसा के क्षेत्र में काफी समय तक काम किया। 2007-08 तक इस क्षेत्र में काम किया। इसके बार श्योपुर आ गईं।
आदिवासी बहुल क्षेत्र में दो महिलाओं के संघर्ष की कहानी
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva